ພາຍຫຼັງມີຂ່າວ ຜູ້ກໍ່ຕັ້ງທີມສ້າງ ROM AOKP ເຂົ້າຮ່ວມງານກັບ Cyanogen Inc. ເມື່ອສອງສາມມື້ທີ່ຜ່ານມາ, Clark Scheff ຜູ້ກໍຕັ້ງໂຄງການ Chameleon OS ROM ກໍ່ໄດ້ເຂົ້າເປັນພະນັກງານຂອງ Cyanogen Inc. ໄປອີກຄົນ.
ໂຄງການ Chameleon OS ເປັນໂຄງການທີ່ນຳເອົາ ROM CyanogenMod ໄປຕໍ່ຍອດສ້າງເປັນ ROM ໃໝ່ທີ່ມີເອກະລັກ ໂດຍສະເພາະແມ່ນລະບົບລັກສະນະ (theme) ຂອງເຄື່ອງ. ການດຶງໂຕ Clark Scheff ເຂົ້າມາຮ່ວມງານນຳຈຶ່ງໜ້າຈະສາມາດພັດທະນາໃນສ່ວນດັ່ງກ່າວຂອງ CyanogenMod ໄດ້.
ເຖິງຢ່າງໃດກໍຕາມ Clark Scheff ຍັງຄົງຈະຮ່ວມພັດທະນາ Chameleon OS ຖ້າຫາກມີເວລາວ່າງ.
ໝາຍເຫດ: CyanogenMod, AOKP ແລະ Chameleon OS ເປັນໂຄງການພັດທະນາ custom ROM ສຳລັບ Android.
ທີ່ມາ: Phandroid